wickkiey/tamil-wikipedia-markdown huggingface dataset:
# லாலா லஜபதி ராய்



தலைவர்களான லாலா லஜபதி ராய், பால கங்காதர திலகர் மற்றும் பிபின் சந்திர பால்]]  

**லாலா லஜபதி ராய்** ஒரு எழுத்தாளரும் இந்திய விடுதலைப் போராட்டத்தில் கங்கு கொண்டு அரசியல் தலைவரும் ஆவார். இவரை மக்கள் *பஞ்சாப் சிங்கம்* எனவும் அழைப்பதுண்டு. லால்-பால்-பால் என்று அழைக்கப்படும் மூன்று குறிப்பிடத்தக்க தலைவர்களுள் இவரும் ஒருவராவார். மற்ற இருவர் பால கங்காதர திலகர் மற்றும் பிபின் சந்திர பால் ஆவர். லாலா லஜபத் ராய் பஞ்சாப் தேசிய வங்கி மற்றும் லட்சுமி காப்புறுதி கம்பெனி ஆகியவற்றை நிறுவியவரும் ஆவார்.  

## இளமைக்காலம்
லாலா லஜபதி ராய், 1865-ஆம் ஆண்டு சனவரி 28-ஆம் தேதி, இந்தியாவின் பஞ்சாப் மாகாணத்தில், இன்றைய மோகா மாவட்டத்தில் அமைந்திருக்கும் <big>துதி கே</big> என்னும் ஊரில் முன்சி ராதா கிசான் ஆசாத், குலாப் தேவி ஆகியோருக்குப் பிறந்தார். இவர்கள் அகர்வால் பனியாட்கள். சிலர் இவர்களை சமணர்கள் என்கிறார்கள். இந்து சமயம் மற்றும் சமணம் ஆகியவற்றோடு தொடர்புகளைக் கொண்டிருந்த இவரது தந்தையார் இசுலாம் மதத்துக்கு மாறிப் பின்னர் மீண்டும் இந்துவானார். லாலா லஜபத் தனது இளமைக் காலத்தின் பெரும் பகுதியை பஞ்சாப்பின் லூதியானா மாவட்டத்தில் உள்ள ஜாக்ராவோன் என்னும் இடத்தில் கழித்தார். இன்னும் ஜாக்ராவோனில் இருக்கும் இவர் வாழ்ந்த வீடு இப்போது ஒரு நூல்நிலையமாகவும் அருங்காட்சியகமாகவும் விளங்குகிறது.  

## அரசியல் வாழ்க்கை
1888-ஆம் ஆண்டில், லஜபதி ராய் இந்திய தேசிய காங்கிரசில் சேர்ந்தார். அக்காலத்தில், தீவிரமான இந்து தேசியவாதிகளாக விளங்கி, போராட்டக் காலத்திலேயே தமது உயிர்களைக் கொடுத்த குறிப்பிடத்தக்க மூவருள் இவரும் ஒருவர். ஏனையோர் மகாராட்டிரத்தைச் சேர்ந்த பால கங்காதர திலகரும், வங்காளத்தைச் சேர்ந்த பிபின் சந்திர பாலும் ஆவர். கூட்டாக இம்மூவரையும் லால்-பால்-பால் என அழைப்பர். லஜபதி ராய் இன்றைய இந்து தேசியவாதக் கட்சியான பாரதீய ஜனதா கட்சியின் முன்னோடியான இந்து மகாசபையின் உறுப்பினராகவும் இருந்தார்.  

1905-ஆம் ஆண்டின் வங்காளப் பிரிவினை இவரது தேசிய உணர்வைத் தூண்டியதுடன், விடுதலைக்காகப் போராடும் பாதையில் அவரை உறுதியாக நிற்கவும் வைத்தது. பிரித்தானிய அரசின் அடக்கு முறைகள், மக்கள் மத்தியில் தேசிய எழுச்சியையும், தன்மான உணர்வையும் தூண்டுவதில் அவர்களுக்கு மன உறுதியைக் கொடுத்தது. லாலா உள்ளிட்ட முன் குறிப்பிட்ட மூவரும், பிரித்தானியரிடம் இருந்து ஓரளவு தன்னாட்சியைக் கோரினர். இது அக்காலத்தில் புரட்சிகரமானதாகக் கருதப்பட்டது. முழுமையான அரசியல் விடுதலையை முதன் முதலில் கோரியவர்களும் இவர்களே.
# க. சீ. கிருட்டிணன்



சர், **கரியமாணிக்கம் சீனிவாச கிருட்டிணன்** (*Kariamanickam Srinivasa Krishnan*, கே. எசு. கிருட்டிணன்), டிசம்பர் 4 1898 &ndash; சூன் 14 1961) ஒரு புகழ்பெற்ற இந்திய இயற்பியலாளர் ஆவார். ஒளிச்சிதறல் விளைவுகளில் இராமன் விளைவை கண்டுபிடித்து நோபல் பரிசு பெற்ற சர். சி. வி. இராமன் உடன் இணைந்து இவரும் இக் கண்டுபிடிப்பில் பங்கு கொண்டார். ராமன் விளைவு சம்பந்தமாக கிருஷ்ணன் ராமனுடன் இணைந்து 1927-ம் ஆண்டு முதல் 1929 வரை ஒளி விலகல் சம்பந்தமான ஆய்வுக் கட்டுரைகளை ‘நேச்சர்’ (Nature) என்ற இதழில் (சுமார் 20 கட்டுரைகள்) எழுதியுள்ளார். காந்தப் படிகங்கள் பற்றியும், சின்தெடிக் இயற்பியல் அடிப்படை விதிகள் குறித்தும் ஆய்வுசெய்து ஏராளமான கட்டுரைகள் எழுதினார். அணு ஆயுதத்துக்கு எதிராக சமாதான நோக்கில் உருவாகிய பக்வாஸ் இயக்கம் போன்ற பல்வேறு தளங்களில் இவரது பங்களிப்பு இருந்தது.  

## வாழ்க்கை
கரியமாணிக்கம் சீனிவாச கிருட்டிணன், பொதுவாக கே. எசு. கிருட்டிணன் (K. S. Krishnan) அல்லது கே.எசு.கே (KSK) என்றே அறியப்பட்டார். இவர் தமிழ்நாட்டில், விருதுநகர் மாவட்டத்தில் வத்திராயிருப்பு (Watrap)  அருகில் அமைந்துள்ள விழுப்பனூர் என்ற கிராமத்தில் பிறந்தவர். இவருடைய தந்தை வேளாண்மைத் தொழில் செய்துகொண்டிருந்தார். அவர் தமிழிலும் சமசுக்கிருதத்திலும் ஆழமான புலமையும் அறிவும் கொண்டிருந்தார். கிருட்டிணன், திருவில்லிப்புத்தூரில் இருந்த ஜி. எஸ். இந்து உயர்நிலைப் பள்ளியில் படித்தார்.  

இவர் 1940 இல் பிரித்தானியாவில் உள்ள ராயல் சொசைட்டியின் ஃபெல்லோவாகத் தேர்வு செய்யப்பட்டார். 1946 இல் செவ்வீரர் (சர், knight) என்று பெருமைப்படுத்தப்பட்டார். 1954 ஆம் ஆண்டும் இந்தியாவின் பத்ம பூசன் விருது பெற்றார். 1961 இல் ரசாயன விஞ்ஞானங்களுக்காக சாந்தி ஸ்வருப் பட்னாகர் நினைவுப் பரிசு பெற்றார்.  

இவரை பெருமைப்படுத்தும் விதமாக கலசலிங்கம் பல்கலைக்கழகத்தின் அரங்கத்திற்கு இவர் பெயர் சூட்டப்பட்டு, அந்த அரங்கத்தின் முன்பு இவர் உருவச்சிலை நிறுவப்பட்டுள்ளது. தலைநகர் டெல்லியில் ஒரு சாலைக்கு இவரது பெயர் சூட்டப்பட்டிருக்கிறது.  

## வகித்த பதவிகள்
- சர்வதேச பௌதிக ஆராய்ச்சி இந்திய தேசிய கமிட்டியின் தலைவர்.
- தேசிய பௌதிக ஆராய்ச்சி கமிட்டியின் இயக்குநர்.
- சுதந்திர இந்தியாவில் பிரதமரின் விஞ்ஞான ஆலோசகராக முதலில் நியமிக்கப்பட்டவர்.

## கிருட்டிணன் தமிழில் எழுதிய கட்டுரைகள்
- நான் விஞ்ஞானத்தில் ஈடுபட்டவிதம்.
- பூமியின் வயது என்ன.
- சூரிய சக்தி.
- உலக புரட்சியாளர் ஐன்ஸ்டைன்.

## கிருட்டிணன் பற்றிய புகழ்ச்சொற்கள்
- இந்திய தலைமை அமைச்சர் சவகர்லால் நேரு: "என்ன குறிப்பிடத்தகுந்தது என்றால், கிருட்டிணன் மிகச்சிறந்த அறிவியலர் மட்டுமல்ல, அதைக்காட்டிலும் மேலானவர். அவர் நிறைமையான குடிமகன், ஒருங்கிணைந்த நற்பண்புகள் கொண்ட நிறைமனிதர்".
# ஏர்ட்சு

கள்: மற்றும் .]]  
**ஏர்ட்சு** (ஹெர்ட்ஸ், *Hertz, Hz*) அதிர்வெண்ணை அளக்கும் அலகாகும். அதிர்வெண் ஒரு வினை (process) அல்லது அலையில் (signal) ஒரு நொடியில் எத்தனை சுழற்சிகள் நடைபெறுகின்றன என்பதைக் குறிக்கும் இயற்பியல் பண்பாகும். ஒரு ஏர்ட்சு அளவு என்பது ஒரு நொடிக்கு ஒரு சுழற்சி நிகழ்வதைக் குறிக்கும் அளவு. இது ஒரு உலக முறை அலகாகும். நொடி<sup>−1</sup> என்பதும் இதற்கு ஈடான அளவேயாகும்.  
கிலோ ஹெர்ட்ஸ் kilohertz (103 Hz, குறியீடு KHz), மெகா ஹெர்ட்ஸ் megahertz (106 Hz,குறியீடு MHz), கிகா ஹெர்ட்ஸ் gigahertz (109 Hz, குறியீடு GHz), and டெரா ஹெர்ட்ஸ் terahertz (1012 Hz,குறியீடு THz) போன்ற அலகின் மடங்குகளால் அளக்கப்படுகிறது.  
சைன் அலைகள், கணிணியின் வேகம், மின்னணு கருவிகளின் செயல்பாடு மற்றும் இசை இயக்கங்களை அளக்க ஹெர்ட்ஸ் பயன்படுகிறது.  

மின்காந்த அலைகள் உருவாக்கத்தில் குறிப்பிடத்தக்கப் பங்காற்றிய செருமானிய இயற்பியலாளர் ஐன்ரிச் ஏர்ட்சை நினைவுக்கொள்ளும் வகையில் இவ்வலகு பயன்படுத்தப்படுகிறது.  

**SI பெருக்கி ஹெர்ட்ஸ் (Hz) அலகிற்கான அட்டவணை**

| டெகாஹெர்ட்ஸ் | 10 Hz | decahertz | daHz |  |
| --- | --- | --- | --- | --- |
| ஹெக்டோஹெர்ட்ஸ் | 100 Hz | hectohertz | hHz |  |
| கிலோஹெர்ட்ஸ் | 1,000 Hz | kilohertz | kHz |  |
| மெகாஹெர்ட்ஸ் | 1,000,000 Hz | megahertz | MHz |  |
| கிகாஹெர்ட்ஸ் | 1,000,000,000 Hz | gigahertz | GHz |  |
| டெராஹெர்ட்ஸ் | 1,000,000,000,000 Hz | terahertz | THz |  |
| பெட்டாஹெர்ட்ஸ் | 1,000,000,000,000,000 Hz | petahertz | PHz |  |
| எக்ஸாஹெர்ட்ஸ் | 1,000,000,000,000,000,000 Hz | exahertz | EHz |  |
| செட்டாஹெர்ட்ஸ் | 1,000,000,000,000,000,000,000 Hz | zettahertz | ZHz |  |
| யோட்டாஹெர்ட்ஸ் | 1,000,000,000,000,000,000,000,000 Hz | yottahertz | YHz | } |

## வெளியிணைப்புகள்
- BIPM Cesium ion f<sub>Cs</sub> definition
- National Research Council of Canada: *Generation of the Hz*
# வானதி பதிப்பகம்

**வானதி பதிப்பகம்** என்பது தமிழ்நாட்டிலுள்ள புத்தகம் வெளியிடும் பதிப்பகங்களில் ஒன்றாகும். இதன் அலுவலகம் சென்னை, தியகராய நகர்த் தலைமையஞ்சலகம் அருகே அமைந்துள்ளது.  

## பெயர்
வானதி திருநாவுக்கரசு என்பவர் 1955இல் கல்கியின் நினைவாக, அவரது பொன்னியின் செல்வன் நாவலில் வரும் பாத்திரங்களுள் ஒன்றான வானதி என்னும் பெயரையே தன் பதிப்பகத்துக்குச் சூட்டி, எல்லா வயதினருக்கும் ஏற்ற நூல்களை வெளியிடும் நிறுவனமாக, இப்பதிப்பகத்தை உருவாக்கினார். இதன் மூலம் பிரபல எழுத்தாளர்களின் புத்தங்களைத் தொடர்ந்து வெளியிட்டுக் கொண்டிருக்கிறார்.  

## நூல் வகைகள்
கண்ணதாசனின் கவிதை நூல்கள், சமூகப் புதினங்கள், சரித்திர நாவல்கள்; அமரர் கல்கியின் அற்புதமான நூல்கள், சாண்டில்யன் எழுதிய *கடல் புறா (3 பாகம்)*, யவன ராணி போன்ற அவரின் பல படைப்புகள், டாக்டர் எல். கைலாசத்தின் சரித்திரப் புதினங்களான மலர்ச்சோலை மங்கை மற்றும் எம்.எசு. உதயமூர்த்தியின், வாழ்வில் தன்னம்பிக்கையூட்டி மனிதனை மேம்படவைக்கும் உயரிய எண்ணங்களை வளர்க்கும் கட்டுரை நூல்கள், காஞ்சி பரமாச்சார்ய சுவாமிகளின் தெய்வத்தின் குரல் தொகுதி நூல்கள் என்று இப்பதிப்பகம் வெளியிட்டுள்ளது.  

## பதிப்பாளர்
இப்பதிப்பகத்தின் மூலம் இதன் பதிப்பாளரான வானதி திருநாவுக்கரசர் சிறந்த பதிப்பாளர் என்னும் விருதினைப் பலமுறை பெற்றிருக்கிறார். திரு.வி.க., ராஜாஜி, ம.பொ.சி., அறிஞர் அண்ணா, காமராஜர், கவிஞர் கண்ணதாசன், வாரியார் சுவாமிகள், நீதியரசர் மு.மு. இஸ்மாயீல், நெ. து. சுந்தரவடிவேலு, எஸ்.ஏ.பி., சா.கணேசன், அ. ச. ஞானசம்பந்தன் என்று பலருடனும் நெருங்கிப் பழகிய இவர் காஞ்சி பரமாச்சார்ய சுவாமிகளிடம் பக்தி கொண்டவர். இவர் பதிப்பாளர் என்பதோடு மட்டுமின்றி நல்ல தமிழ் நூல்களையும் எழுதி வெளியிட்டுள்ளார். இவரின் விரிவான வாழ்க்கைச் சரிதத்தை வெற்றிப் படிகள் எனும் தலைப்பில் நூலாக எழுதி வெளியிட்டுள்ளார்.
# சேரன் செங்குட்டுவன்



**சேரன் செங்குட்டுவன்** (*Cenkuttuvan*) பண்டைத் தமிழகத்தின் முதன்மையான மூன்று அரச மரபுகளில் ஒன்றான சேர மரபைச் சேர்ந்த ஒரு புகழ் பெற்ற மன்னன் ஆவான். இவன் பொ.ஊ. முதலாம் நூற்றாண்டின் இறுதிப் பகுதியில் சேரநாட்டை ஆண்டதாகக் கருதப்படும் சேரலாதன் என்னும் மன்னனுக்கும், அவன் பட்டத்து அரசியான சோழ நாட்டு இளவரசி மணக்கிள்ளிக்கும் பிறந்த மகன். பதிற்றுப்பத்து பதிகம் இவனது தாயின் தந்தை பெயரை ஞாயிற்றுச் சோழன் எனச் சிலப்பதிகாரம் குறிப்பிடுகிறது. இவனது தாயின் பெயர் 'சோழன் மணக்கிள்ளி' எனக் குறிப்பிடப்பட்டுள்ளது. மணக்கிள்ளி என்னும் தாயின் பெயரை 'நற்சோணை' என அறிஞர்கள் குறிப்பிடுகின்றனர். சேரநாடு மிகவும் வலிமை குன்றியிருந்த நேரத்தில் அதன் அரசுப் பொறுப்பை ஏற்ற செங்குட்டுவன் அதனை மீண்டும் ஒரு வலிமை மிக்க நாடாக்கினான்.  

## சிறுபாணாற்றுப்படை தரும் செய்தி

இயல்தேர்க் குட்டுவன் (சேரன் செங்குட்டுவன்) வடபுல இமயத்து வாங்கு வில் பொறித்தான் என்றும், வஞ்சியில் இருந்துகொண்டு ஆண்டவன் என்றும் குறிப்பிடுகிறது.  

## காலம்
இவன் சிலப்பதிகாரக் காப்பியத் தலைவியான கண்ணகிக்குச் சிலை எடுத்தபோது இலங்கையின் முதலாம் கயவாகு மன்னன் சேரநாட்டுக்கு வந்ததாகவும், அவன் பத்தினி (கண்ணகி) வணக்கத்தை இலங்கையில் பரப்பியதாகவும் வரலாற்றுக் குறிப்புகள் உள்ளதால் செங்குட்டுவன் முதலாம் கயவாகு வாழ்ந்த காலத்தைச் சேர்ந்தவன் என்பது துணிபு. முதலாம் கயவாகு பொ.ஊ. இரண்டாம் நூற்றாண்டைச் சேர்ந்தவன் என்பது இலங்கை வரலாற்று நூலான மகாவம்சம் போன்ற நூல்களில் இருந்து தெரிய வருவதால், செங்குட்டுவனும் பொ.ஊ. இரண்டாம் நூற்றாண்டில் வாழ்ந்தவன் என்று கூற முடியும். சாதவாகன மன்னன் சிறீசதகர்ணியும் செங்குட்டுவனுக்குச் சம காலத்தில் வாழ்ந்தவனே.  

சங்க கால புலவர் மாமூலனார் பொ.ஊ.மு. 4 ஆம் நூற்றாண்டில் மகதத்தை ஆண்ட நந்தர்கள் அவர்களுக்கு பிறகு மகதத்தை ஆண்ட மௌரியர்களின் தமிழக படையெடுப்பு பற்றியும் கூறியுள்ளார். மாமூலனார் முதிய வயதில் சோழன் கரிகாலன் பற்றி பாடியுள்ளார். பரணர் தன் இள வயதில் கரிகாலன் பற்றி பாடியுள்ளார். சேரர்களில் கரிகாலனால் நெடுஞ்சேரலாதன் வெல்லப்பட்ட பிறகு சில காலம் கழித்து அரியணை ஏறுபவன் சேரன் செங்குட்டுவன். செங்குட்டுவன் பற்றி பரணர் பாடியுள்ளார். இதன் மூலம் கரிகாலன் சேரனை விட சில வருடம் முதியவன் என்பது தெளிவாகிறது. சேரன் செங்குட்டுவன் காலம் பொ.ஊ.மு. 3 ஆம் நூற்றாண்டு ஆகும்.  

தமிழ் இலக்கியங்களில், சிலப்பதிகாரம் அதன் வஞ்சிக் காண்டத்தில் சேரன் செங்குட்டுவன் பற்றிய பல தகவல்களைத் தருகிறது. தமிழ்ப் புலவர் சாத்தனார் மூலம் கண்ணகியின் கதையைக் கேட்டறிந்த சேரன் செங்குட்டுவன், கண்ணகிக்குச் சிலை எடுத்துக் கோயில் அமைக்க எண்ணினான். அதற்காகப் பொதிய மலையில் கல்லெடுத்துக் காவிரி ஆற்றில் நீர்ப்படுத்துவது தனது வீரத்துக்குச் சான்றாகாது என்று எண்ணிய அவன், ஒரு சமயம் தமிழ் மன்னர்களை எள்ளி நகையாடிய வடநாட்டு வேந்தரான கனக விசயரை வென்று, இமயமலையில் கல்லெடுத்து, அவர்கள் தலையிலேயே கற்களைச் சுமப்பித்து கங்கை ஆற்றில் நீர்ப்படுத்திச் சேர நாட்டுக்குக் கொண்டுவந்து சிலை எடுக்க அவன் முடிவு செய்ததாகச் சிலப்பதிகாரம் கூறுகிறது.  

இதன்படியே வட நாட்டுக்குப் படை நடத்திச் சென்று, எண்ணியபடியே கனக விசயர் தலையில் கல் சுமப்பித்துக் கண்ணகிக்குச் சிலை எடுத்ததாகவும், மாடலன் என்னும் மறையோனின் அறிவுரைகளைக் கேட்டுச் சினம் தணிந்து கனக விசயரைச் சிறையினின்றும் விடுவித்து, அறச் செயல்களில் ஈடுபடச் செங்குட்டுவன் முடிவு செய்தான் என்பதும், கண்ணகிக்குக் கோயில் எடுத்த விழாவில் கனக விசயர், இலங்கை மன்னன், மாழுவ மன்னன், குடகக் கொங்கர் முதலானோர் கலந்து கொண்டனர் என்பதும் சிலப்பதிகாரம் தரும் தகவல்கள்.
# இமயவரம்பன் நெடுஞ்சேரலாதன்


**இமயவரம்பன் நெடுஞ்சேரலாதன்** பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த மன்னன் ஆவான். இவன் உதியஞ்சேரலாதன் என்னும் சேர மன்னனின் மகன். இவனது தாய் வெளியத்து வேண்மாளான நல்லினி. இவனுக்குப் பின் சேரநாட்டை ஆண்ட பல்யானைச் செல்கெழு குட்டுவன் இவனது தம்பி. இமயம் வரை படை நடத்திச் சென்றவன் என்னும் பொருளில் இவன் "இமய வரம்பன்" எனக் குறிப்பிடப்பட்டுள்ளான். சங்க காலத் தமிழ் இலக்கியம் பதிற்றுப்பத்து. இதில் குமட்டூர்க் கண்ணனார் என்பவர் பாடிய இரண்டாம் பத்துப் பாடல்கள் இம் மன்னனைக் குறித்துப் பாடப்பட்டவை.  
## இமயவரம்பன் நெடுஞ்சேரலாதன் செயல்கள்
- இமய மலையில் வில்லைப் பொறித்தான்.
- கடம்பரின் காவல்மரமான கடம்பு மரத்தை வெட்டி, அம் மரத்தால் தனக்கு முரசு செய்துகொண்டான்
- தமிழகம் முழுவதும் ஆண்டான்
- இமயத்துக்கும் குமரிக்கும் இடைப்பட்ட அரசர்கள் தன்னைத் தானே புகழ்ந்த திறத்தை அடக்கினான்.
- யவனரின் செல்வத்தையும், வயிரத்தையும் கைப்பற்றித் தன் ஊருக்குக் கொண்டுவந்து பிறருக்குப் பங்கிட்டுக் கொடுத்தான். அவர்களின் தலையில் நெய் ஊற்றி நெய் வழிய வழிய அவர்களை இழுத்துவந்தான். சங்ககாலத் தண்டனை இவ்வாறு இருந்தது.
- தன்னை விரும்பாதவர்களை அடக்கினான்.
- போரிடும்போதும் மார்பில் சந்தனம் அணிந்திருந்தான்.
- ஆட்சியில் நோயும் பசியும் இல்லை.
- ஐவரோடு போரிட்ட கன்னன் போல் வழங்கினான்.
- மாரி பொய்த்தாலும் இவன் வழங்குது பொய்ப்பதில்லை.
- பகைவர் நாட்டில் இருக்கும்போதும் வழங்குவான்.
- இவன் நாட்டு மக்கள் நிரையம் (நரகம்) அறியாதவர்கள்.
- இவனது மனைவியின் மாண்புகள் பல.
- இவன் போர்க்களத்திலேயே பல காலம் வாழ்ந்ததால் பெரிதும் வாட்டத்துடனேயே காணப்பட்டான்.

## வரலாற்றுச் சூழல்
:வட இந்தியாவில், நந்த மரபினருடைய வலிமை குன்றி மௌரியப் பேரரசு வலுவடைந்து வந்தது. இக் காலத்திலேயே இமயவரம்பன் சேர நாட்டை ஆண்டதாகக் கருதப்படுகிறது. இவன் படை நடத்திச் சென்று இமயம் வரையிலும் உள்ள பல அரசர்களை வென்றதாகத் தமிழ் இலக்கியங்கள் கூறுகின்றன. வடக்கில் உள்ள இமயத்தையும், தெற்கின் குமரிக்கும் இடைப்பட்டிருக்கும் பரந்த நாட்டில் உள்ள, செருக்குக் கொண்டிருந்த மன்னர்களது எண்ணங்களைப் பொய்யாக்கி அவர்களைத் தோற்கடித்துச் சிறைப்பிடித்தவன் என்னும் பொருளில் இவனைப் பற்றிப் பதிற்றுப்பத்தில் குறிப்பிடப்பட்டுள்ளது .  

## காண்க
- சங்ககாலத் தண்டனை
## ஒப்புநோக்குக
;சேரமான் குடக்கோ நெடுஞ்சேரலாதன்  
: சேரமான் குடக்கோ நெடுஞ்சேரலாதன், சோழன் வேல்பஃறடக்கை பெருவிறற்கிள்ளி என்னும் சோழ மன்னனோடு ஏற்பட்ட போரில் காயமுற்றான். அவ் வேளையிலும் தன்னைப் பாடிய கழாஅத்தலையார் என்னும் புலவருக்குத் தன் கழுத்திலிருந்த மாலையைப் பரிசாக அளித்தான் என்று சொல்லப்படுகிறது.  
;சேரமான் பெருஞ்சேரலாதன்  
:போரில் தனக்கு முதுகில் ஏற்பட்ட புண்ணினால் வெட்கமடைந்து வடக்கிருந்து இவன் மாண்டான் எனப் புறநானூறு கூறுகிறது.
# உயிரிய உயிர்வளித் தேவை

**உயிரிய உயிர்வளித் தேவை** (Biochemical Oxygen Demand) என்பது நீரில் மக்கக்கூடிய கரிம வேதிப்பொருட்களைக் கண்டறிவதற்கான ஒரு வேதியியல் சோதனையாகும். இச்சோதனை நீரின் தரத்தை அறிந்து கொள்வதற்கு மிகவும் முக்கியமானதாகும். இது பல வேதியல் கூறாய்வுச் சோதனைகளைப் போல மிக துல்லியமானதாக இல்லையெனிலும் நீரில் மாசுகளின் அளவை (*மாசளவை*) தோராயமாக கண்டுபிடிக்க உதவுகிறது. இச்சோதனை, அனைத்து கழிவு நீர் தூய்மைப்படுத்து நிலையங்களிலும் தூய்மையாக்குந் தரத்தை கண்டுபிடிக்கப் பயன்படுகிறது.  

## இயல்பான உயிரி வேதிகளின் உயிர்வளித் தேவையின் அளவு
உயிரிய உயிர்வளித் தேவையின் அளவு ஒரு லிட்டரில் எத்தணை மில்லிகிராம் எனக் கணக்கிடப்படுகிறது. இதை ஆங்கிலத்தில் **mg/L** அல்லது " மிகி/லி" என்னும் அளவீட்டு குறியால் குறிப்பது வழக்கம். தூய்மையான ஆற்று அல்லது குளத்து நீரில் 1&nbsp;mg/Lக்கு (1 மிகி/லி -க்கு) குறைவாக இருக்கும். சிறிதளவு மாசடைந்த நீரில் ஏறத்தாழ 2 முதல் 8 மிகி/லி வரை இருக்கும். நகரக் கழிவு நீர் தூய்மைப்படுத்து நிலையங்களிலும் தூய்மைசெய்த பிறகு வெளியேறும் நீரில் ஏறத்தாழ 20 மிகி/லி (mg/L) அல்லது அதற்கு குறைவாக இருக்கும். மிகுந்த மாசடைந்த நீரில் சுமார் 400 மிகி/லி (mg/L) -க்கும் அதிகமாக உயிரிய உயிர்வளித் தேவையின் அளவு இருக்கும்.  

## இதையும் பார்க்கவும்
வேதிய உயிர்வளித் தேவை
# பாதுகாப்பு ஆராய்ச்சி மற்றும் வளர்ச்சி அமைப்பு



**பாதுகாப்பு ஆராய்ச்சி மற்றும் வளர்ச்சி அமைப்பு** (Defense Research and Development Organisation, டி. ஆர். டி. ஓ) என்பது ஆசியாவின் மிகப் பெரிய விண்வெளித்தொழில் துறை மற்றும் ஆயுதம் உற்பத்தியாளர்களுள் முன்னனி நிறுவனங்களுள் ஒன்று. இதன் தலைமையிடம் இந்தியாவின் தலைநகரமான புது தில்லியில் அமைந்துள்ளது.  

இது 1958இல் நிறுவப்பட்டது. இதற்கு இந்தியா முழுவதும் 51 கிளைகள் அல்லது வலையமைப்புகள் உள்ளன. இது பாதுகாப்பை சார்ந்த எல்லா துறைகளிளும் உள்ளது. உதாரணமாக வானூர்தி இயல், தளவாடங்கள், மின்னணுவியல் மற்றும் கணினியியல், மனித வள மேம்பாடு, வாழ்வியல், மூலப்பொருள்கள், ஏவுகணை, கவச தாங்கி போன்ற பல ஆராய்ச்சியில் ஈடுபட்டு வருகின்றது. இவ்வமைப்பில் 5000 ஆராய்ச்சியாளர்கள் மற்றும் 25000 ஊழியர்கள் பணியில் உள்ளனர். இந்நிறுவனம் 1958 இல் பாதுகாப்பு அறிவியல் அமைப்பினையும் மற்றும் வேறு சில தொழில்நுட்ப அமைப்புகளையும் ஒன்றிணைத்து உருவாக்கப்பட்டது ஆகும்.  

## துணை அமைப்புகள்
- வாகன ஆராய்ச்சி மேம்பாட்டு தொழிலகம்
- இந்தியக் கடற்படை அறிவியல் தொழில்நுட்பவியல் ஆய்வகம்
- இந்தியக் கடற்படை பொருட்கள் ஆராய்ச்சி ஆய்வகம்
- பாதுகாப்பு ஆய்வகம்
- பாதுகாப்புப் பொருட்கள் கிடங்குகள் மேம்பாட்டு ஆய்வகம்
- இந்திய பாதுகாப்பு ஆராய்ச்சி மேம்பாட்டு தொழிலகம்
- இந்திய உளவியல்சார் பாதுகாப்பு ஆராய்ச்சி நிறுவனம்
- இந்தியப் பாதுகாப்புத்துறை உலோகவியல் ஆய்வுக்கூடம்
- ஒருங்கிணைந்த கடலோர கண்காணிப்பு அமைப்பு
- படைக்கலத் தொழிற்சாலைகள் வாரியம்

## டி. ஆர். டி. ஓ தயாரிப்புகள்
- அர்ஜுன் கவச வாகனம்
சாதனைகள் பற்றிய வீடியோ ː  
DRDO வின் சொந்த படைப்புகள்.
# ஜி-20


**20களின் குழு** (*Group of Twenty*) அல்லது சுருக்கமாக **ஜி-20**, அல்லது **20 நாடுகளின் நிதி அமைச்சர்கள் மற்றும் மத்திய வங்கிகளின் ஆளுநர்களின் அமைப்பு** (*Group of Twenty Finance Ministers and Central Bank Governors*) என்பது இருபது உலக நாடுகள் மற்றும் நிதி வளங்களின் நிதி அமைச்சர்கள் மற்றும் மத்திய வங்கி ஆளுநர்களின் கூட்டமைப்பாகும். இவ்வமைப்பில் உலகின் 19 வளர்ச்சியடைந்த நாடுகளும் ஐரோப்பிய ஒன்றியமும் உறுப்புரிமை பெற்றுள்ளன.  

அர்ச்சென்டினா, ஆஸ்திரேலியா, பிரேசில், கனடா, சீனா, பிரான்சு, ஜெர்மனி, இந்தியா, இந்தோனேசியா, இத்தாலி, ஜப்பான், மெக்சிகோ, உருசியா, சவுதி அரேபியா, தென் ஆப்பிரிக்கா, தென் கொரியா, துருக்கி, இங்கிலாந்து, அமெரிக்கா, ஐரோப்பிய ஒன்றியம் ஆகிய‌ன‌ இணைந்த‌ பொருளிய‌ல் கூட்ட‌மைப்பு  

கூட்டாக, ஜி-20 பொருளாதாரம் மொத்த உலக உற்பத்தியில் 85% உம், உலக வணிகத்தில் 80% உம், உலக மக்கள் தொகையில் மூன்றில் இரண்டு பங்கையும் கொண்டுள்ளது. ஜி-20 அரசுத் தலைவர்கள் அல்லது நாட்டுத் தலைவர்கள் இதன் உச்சிமாநாடுகளில் கலந்து கொள்கின்றனர்.meetings 2017 jermany 2018 அர்ஜெண்டினா  

## ஜி-20 உச்சிமாநாடுகள்
| ஆண்டு | # | நாள் | நாடு | இடம் | நடத்திய தலைவர் | குறிப்பு |
| --- | --- | --- | --- | --- | --- | --- |
| 2008 | 1 | 14–15 நவம்பர் | அமெரிக்க ஐக்கிய நாடு | வாசிங்டன் | ஜார்ஜ் வாக்கர் புஷ் |  |
| 2009 | 2 | 2 எப்ரல் | ஐக்கிய இராச்சியம் | லண்டன் | கார்டன் பிரவுன் |  |
| 5 | 11–12 நவம்பர் | தென் கொரியா | சியோல் | லி முயுங்-பக் |  |  |
| 2011 | 6 | 3–4 நவம்பர் | பிரான்சு | கேன்ஸ் | நிக்கொலா சார்கோசி |  |
| 2012 | 7 | 18–19 சூன் | மெக்சிகொ | லாஸ் கெபொஸ் | பிலிப்பி கல்டிரொன் |  |
| 2013 | 8 | 5–6 செப்டம்பர் | உருசியா | ஸ்ரீரில்னா, செய்ன்ட் பிட்டர்ஸ்பர்க் | விளாதிமிர் பூட்டின் |  |
| 2014 | 9 | 15–16 நவம்பர் | ஆஸ்திரேலியா | பிரிஸ்பேன் | டோனி அபோட் |  |
| 2015 | 10 | நவம்பர் | துருக்கி | அன்டால்யா |  |  |
| 2016 | 11 | நவம்பர் | சீனா |  |  |  |
| 2021 | 16 | 30–31 அக்டோபர் | இத்தாலி | உரோம் | மரியோ திராகி |  |
| 2022 | 17 | 15-16 நவம்பர் | இந்தோனேசியா | பாலி | ஜோக்கோ விடோடோ |  |
| 2023 | 18 | 9–10 செப்டம்பர் 2023 | இந்தியா | புது தில்லி | நரேந்திர மோதி | } |

## ஜி 20 (இந்தியா)
ஜி 20 உச்சி மாநாடு டில்லியில் நடைபெற்றது. 20 உறுப்பு நாடு, 9 விருந்தினர் நாடு, 14 உலகப் பெருந்தலைவர்கள் மற்றும் பிரதிநிதிகள் இதில் பங்கேற்றனர். உலகம் முழுவதும் ஒருங்கிணைந்த ஒரே பூமிக்குடும்பமாதல், உலகைப் பசுமையாக்குதல் முதலானவை இதன் நோக்கம். மாநாடு நிகழ்விடத்தின் முகப்பில் நடராசர் சிலை வைக்கப்பட்டிருந்தது. இந்தக் கூட்டமைப்பில் ஆசிய ஒன்றியம் இணைந்தது. இணையப் பாதுகாப்பு, தொழில்நுட்ப வளர்ச்சி ஆகியவற்றில் ஒருங்கிணைந்து செயல்படுதல் பற்றிக் கருத்துக்கள் பறிமாறப்பட்டன.  

## இதனையும் காண்க
- ஜி 20 பாலி உச்சிமாநாடு
- ஜி-20
- ஜி-7
- ஜி4 நாடுகள்
- ஜி8
- ஜி8+5
# களங்காய்க்கண்ணி நார்முடிச்சேரல்


**களங்காய்க்கண்ணி நார்முடிச்சேரல்**, பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த ஒரு மன்னன். இமயவரம்பன் நெடுஞ்சேரலாதனுக்கும் வேளாவிக்கோமான் பதுமன்தேவியாருக்கும் பிறந்தவர். இவரது தமையன் ஆடுகோட்பாட்டுச் சேரலாதன். இவர் வஞ்சியைத் தலைநகராகக் கொண்டு சேரநாட்டை ஆண்டார். இவர் பனை நாரால் புனைந்த முடியும், களங்காயால் கட்டிய கண்ணியும் கொண்டு முடிசூட்டிக்கொண்டதால் இப்பெயர் பெற்றான் என்று பதிற்றுப்பற்றின் பழைய உரையாசிரியர் கூறுவர். சங்க இலக்கியங்களில் ஒன்றான பதிற்றுப்பத்தின் நான்காம் பத்து இவனைப் பாடுகிறது. இதனைப் பாடியவர், காப்பியாற்றுக் காப்பியனார் என்னும் புலவர். இப் பதிகத்துள் இவன் *....சேரலாதற்கு வேளாவிக் கோமான் பதுமன் தேவி ஈன்ற மகன்....* எனக் குறிப்பிடப்பட்டுள்ளான். . பதுமன் தேவி வேள் அரசனின் மகள்.  

## களங்காய்க்கண்ணி விளக்கம்
- களாக்காய் போன்ற கருநிற மணிகளையும், முத்துக்களையும் பொன் இழைகளில் கோத்து பட்டுத்துணியில் வைத்துத் தைத்துச் செய்த மாலை. இந்த மாலையை இவன் தலைமுடியாக (தலைப்பாகை போன்ற மகுடம்) அணிந்துகொண்டிருந்தான்.
- எழுமுடி மார்பன்

## காலம்
பிற சங்ககால மன்னர்களைப் போலவே இவனது காலமும் தெளிவாக அறியப்படவில்லை. எனினும் இவனைப் பாடிய கல்லாடனார் என்னும் புலவர், தலையானங்காலத்துச் செருவென்ற நெடுஞ்செழியனைப் பற்றியும் பாடியுள்ளார். இதனால் இப் பாண்டிய மன்னனும், நார்முடிச் சேரலும் ஏறத்தாழ ஒரே காலத்தவர் எனக் கருதப்படுகின்றது. இவன் 25 ஆண்டுகள் வரை ஆட்சி செய்ததாகக் கருதப்படுகிறது.  
## செயல்கள்
பூழி நாட்டுக்குப் படை எடுத்துச் சென்றது, நன்னன் என்னும் மன்னனைத் தோற்கடித்தது போன்றவற்றை இவனது பெருமைகளாகச் சங்கப்பாடல்கள் எடுத்துக் கூறுகின்றன. அகநானூற்றில் உள்ள ஒரு பாடலில் கல்லாடனார், "......இரும்பொன்வாகைப் பெருந்துறைச் செருவில் பொலம்பூண் நன்னன் பொருதுகளத்து ஒழிய வலம்படு கொற்றம் தந்த வாய்வாள் களங்காய்க்கண்ணி நார்முடிச் சேரல்....." என்று நன்னனைத் தோற்கடித்தமை பற்றிக் கூறுகிறார். இந்த நன்னன் கடம்பு மரத்தைக் காவல்மரமாகக் கொண்ட அரசன். சிறந்த வள்ளல். கடம்பின் பெருவாயில் இவனது தலைநகர். போர் வாகைப்பெருந்துறை என்னுமிடத்தில் நடைபெற்றது.  

## பதிற்றுப்பத்து பாடல் தரும் செய்திகள்
- நன்னனை வென்று அவனது காவல்மரமான வாகைமரத்தை வெட்டி வீழ்த்தினான். இந்த வெற்றிக்குப் பின்னர் நேரி மலையைத் தொழுதான்.
- நெடுமிடல், கொடுமிடல் ஆகியோரை வென்றான்.
- தோட்டி மலையை வென்றான்.
- தன் மக்கள் குடிபெயர்வதைத் தடுத்தான்.
- வண்டன் காவல் புரிந்த தூங்கெயில் போல் செல்வ வளம் மிக்கவன்.
- நகைவர்க்கு (மக்களை மகிழ்ச்சியில் ஆழ்த்தும் கலைஞர்களுக்கு) அரண்.
- இவன் மனைவி செம்மீன் (அருந்ததி விண்மீன்) போலக் கற்புடையவள்.

## அடிக்குறிப்புகள்

## உசாத்துணைகள்
- புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
- புலியூர்க் கேசிகன், *அகநானூறு மணிமிடை பவளம் தெளிவுரை*, பாரிநிலையம், சென்னை, 2002 (ஏழாம்பதிப்பு)
# ஆடுகோட்பாட்டுச் சேரலாதன்


**ஆடுகோட்பாட்டுச் சேரலாதன்** பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த மன்னன் ஆவான். சங்கத் தமிழ் நூலான பதிற்றுப்பத்தின் ஆறாவது பத்து இவன் மீது பாடப்பட்டது. காக்கை பாடினியார் நச்செள்ளையார் என்னும் புலவர் இப் பதிகத்தைப் பாடியுள்ளார்.  
குடக்கோ நெடுஞ்சேரலாதனுக்கும், வேளாவிக்கோமான் மகளுக்கும் இவன் மகனாகப் பிறந்தான். இவன் ஆடுகோட்பாட்டுச் சேரலாதன் என்ற பெயரில் அரியணை ஏறினான். . இவன், அன்பு, அறம், அருள் ஆகிய நற்பண்புகள் உடையவனாக 35 ஆண்டுகள் நல்லாட்சி நடத்தி வந்தான்.  
## ஆடுகோட்பாட்டுச் சேரலாதன் பற்றிப் பதிற்றுப்பத்து தரும் செய்திகள்
- தந்தை குடக்கோ நெடுஞ்சேரலாதன். தாய் வேள் ஆவிக்கோமான் தேவி (மகள்).
- தண்டாரணியம் பகுதியில் பிடிபட்ட வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்கு வழங்கச் செய்தான். (இதனால் இந்தச் சேரலாதனை, ஆடுகோட்பாட்டுச் சேரலாதன் என வழங்கினர்.) அவற்றுடன் கபிலை எனப்படும் பசுமாடுகளையும் சேர்த்து வழங்கினான். தன் தந்தை ஆண்ட குடநாட்டில் ஓர் ஊரையும் சேர்த்து அவர்களுக்கு வழங்கினான். இவ்வாறு பார்ப்பார்க்கு வழங்கியதால் வானவரம்பன் எனத் தன் பெயர் விளங்கும்படிச் செய்தான். சான்றோர் எனப்படும் போர் வீரர்களுக்குக் கவசம் போல் விளங்கியதாலும் இவனை ‘வானவரம்பன்’ என்றனர்.
- இவனது தலைநகர் நறவு என்னும் ஊர்.
- வில்லோர் மெய்ம்மறை, சான்றோர் மெய்ம்மறை என்றெல்லாம் இவன் போற்றப்படுவது இவனது போராற்றலை வெளிப்படுத்துகிறது..
- போரிட்டு மழவர் வலிமையைக் குன்றும்படி செய்தான்.
- குழந்தையைப் பேணுவது போல நாட்டுமக்களைப் பாதுகாத்தான்.
- இவனது நாட்டுப் பரப்பு கீழைக்கடலையும் மேலைக்கடலையும் தொட்டது.
- மனைவியைப் பிரிந்து நெடுங்காலம் போரில் ஊடுபட்டிருந்தான்.
- வள்ளல் என இவனைப் பலரும் புகழ்ந்தனர்.
- இவனது செல்வம் பந்தர் என்னும் ஊரில் பாதுகாக்கப்பட்டிருந்தது.
- பாணர் விழாவில் முழவுக்கு ஏற்ப ஆடாத இவன் போர்க்கள முழவிசைக்கு ஆடுவான். போர்க்களத்தில் துணங்கை ஆடுவான்.
- இவனைப் பாடிய புலவர் காக்கை பாடினியார் என்னும் பெண்புலவர். எனவே பாடலுக்குப் பரிசாக, அவர் தனக்கு வேண்டிய அணிகலன்கள் செய்துகொள்வதற்காக ஒன்பது ‘கா’ நிறையுள்ள பொன்னை வழங்கினான். மற்றும் நூறு ஆயிரம் காணம் பணமும் கொடுத்தான். மேலும் அவரைத் தன் அவைக்களப் புலவராகவும் அமர்த்திக்கொண்டான்.
# பெருஞ்சேரல் இரும்பொறை, தகடூர் எறிந்தவன்


**தகடூர் எறிந்த பெருஞ்சேரல் இரும்பொறை**, பண்டைத் தமிழகத்தின் மூவேந்தர் மரபுகளில் ஒன்றான சேர வேந்தர்களின் மரபில் வந்தவன் இவன். இவனது தந்தையான செல்வக் கடுங்கோ வாழியாதனுக்குப் பின் சேர நாட்டின் அரசன் ஆனான். இவன் ஆழியாதனுக்கும், அவனது அரசியான பதுமன் தேவிக்கும் பிறந்தவன். சங்கத் தமிழ் இலக்கியமான பதிற்றுப்பத்தின் எட்டாம் பத்து இவன்மீது பாடப்பட்டது. அரிசில் கிழார் என்னும் புலவர் இதனைப் பாடியுள்ளார்.  

தகடூர் மீது படையெடுத்து அதன் மன்னன் அதியமானை வென்றதன் மூலம் இவனுக்குத் 'தகடூர் எறிந்த' என்னும் சிறப்புப்பெயர் வழங்கியது. இதனையொட்டியே தகடூர் யாத்திரை என்னும் தனி நூலும் எழுந்தது. களைப்பு மிகுதியால் முரசு கட்டிலில் ஏறித் துயில் கொண்டு விட்ட மோசிகீரனார் என்னும் புலவர், துயில் கலையும் வரை, கவரி வீசினான் இவன், என்று புகழப்படுகிறான்..  

கருவூரைச் சேர நாட்டின் தலைநகர் ஆக்கியவன் இவன் என்றும் கருதப்படுகிறது.  

இவனை  
- குட்டுவன் இரும்பொறை
- சேரமான் தகடூர் எறிந்த பெருஞ்சேரல் இரும்பொறை
- தகடூர் எறிந்த பெருஞ்சேரல் இரும்பொறை
- பூழியர் மெய்ம்மறை
- கொடித்தேர்ப் பொறையன்
- கோதை மார்பன்
  - சேரமான் கோக்கோதை மார்பன் வேறு அரசன்
ஆகிய வேறு பெயர்களிலும் குறிப்பிடுகின்றனர்.  

## வரலாறு
அரிசில் கிழார் இவனைப் பாடிய 10 பாடல்கள், 'பதிற்றுப்பத்து' நூலில், 8-ம் பத்தாக உள்ளன.  

### நாடு
- அரிய பொருள்களை இறக்குமதி செய்யும் கொடுமணம் என்னும் துறைமுகமும், முத்துக்குப் பெயர்போன பந்தர் நகரமும், இவன் நாட்டில் இருந்தன.

### வெற்றிகள்
- அதியமானையும் இருபெரு வேந்தர்களையும், கொல்லி மலை நீர்கூரில் நடந்த போரில் வென்று, அவர்களது முரசையும் குடையையும் கைப்பற்றிக்கொண்டான்.
- தோட்டி நகரைக் கைப்பற்றினான்.
- கழுவுள் என்பவனின் தலைநகரைப் பாழாக்கினான்.
- இவனது போர்ப்படை யானைகள், கொங்கர் மேய்க்கும் ஆனிரைகள் போல மிகுதி.
- இவனது போர்க் குதிரைகள், இவன் நாட்டில் மேயும் ஆடுகள் போல் மிகுதி.

### மகன்
- வீறுசால் புதல்வன் இவனுக்கு உண்டு,Peyar Padhuman.

### வாழ்த்து
- புலவர் இவனை அயிரை மலை போல், நிலைபெற்று வாழவேண்டும் என வாழ்த்துகிறார்.

### குணநலன்கள்
- பெரியோரைப் பேணுவான். சிறியோர்க்கு உதவுவான்.
  - காண்க
    - சேரர் குடிப்பெயர்கள்
# இளஞ்சேரல் இரும்பொறை


**இளஞ்சேரல் இரும்பொறை**, பண்டைத் தமிழகத்தின் சேர நாட்டை ஆண்டவன். இவன் மாந்தரஞ்சேரல் இரும்பொறையின் மகனான குட்டுவன் இரும்பொறைக்கும், வேண்மாள் அந்துவஞ்செள்ளைக்கும் பிறந்தவன். இவனுக்குப் பாண்டியர், சோழர், குறுநில மன்னர்கள் எனப் பல முனைகளிலுமிருந்து எதிர்ப்புகள் இருந்தன எனினும் அவற்றைச் சமாளித்து 16 ஆண்டுகள் ஆட்சி செலுத்தினான். சங்கத் தமிழ் நூலான பதிற்றுப்பத்தின் ஒன்பதாவது பத்தின் பாட்டுடைத் தலைவன் இவனாவான். பெருங்குன்றூர் கிழார் என்பவர் இதனைப் பாடியுள்ளார்.  

இளஞ்சேரல் இரும்பொறை சங்க காலச் சேர மன்னர்களில் ஒருவன். கருவூரைத் தலைநகராகக் கொண்டு ஆண்டவன்.  
## இவனைக் குறிக்கும் தொடர்கள்

- இளஞ்சேரல் இரும்பொறை
- நிலந்தரு திருவின் நெடியோன்
- பூழியர் கோ
- வென்வேல் பொறையன்
- பல்வேல் பொறையன்
- பல்வேல் இரும்பொறை
- கொங்கர் கோ
- குட்டுவர் ஏறு

## ஆட்சி
- தகடூரைக் கைப்பற்றினான் பெயர் தரும் செய்தி
- கொல்லி மலையை நீண்ட நாள் முற்றுகையிட்டிருந்தான்.
- தேர்ப்படையுடன் சென்று பகைவரைத் தாக்கினான்
- இவனோடு போரிட்ட பெரும்பூண் சென்னி போர்களத்திலேயே போட்டுவிட்டு ஓடிய குடைகள் கபிலர் இவனது தந்தையைப் பாடி, பதிற்றுப்பத்து ஏழாம் பத்து பரிசாகப் பெற்ற ஊர்களைக் காட்டிலும் அதிகம்.
## கொடை
- பாடினிக்கு நல்ல அணிகலன்கள் பதிற்றுப்பத்து 87
- பேரியாறு ஒழுகுவது பொல் கொடை வழங்குவான். பதிற்றுப்பத்து 88
## முன்னோர் பதிற்றுப்பத்து 88
- கடவுள் பெயரிய கானத்தில கல் உயர்த்தியவன் ஆடுகோட்பாட்டுச் சேரலாதன் தண்டாரணியம் காட்டில் கொற்றவையை வழிபட்டு வருடை ஆடுகளைக் கவர்ந்து வந்தவன்
- குட்டம் தொலைய வேலிட்டவன் கடல்பிறக்கோட்டிய செங்குட்டுவன்
- காவல் மரம் கடம்பை வெட்டியவன். களங்காய்க்கண்ணி நார்முடிச்சேரல்
- கழுவுள் அரசனை வென்றவன் பெருஞ்சேரல் இரும்பொறை
- அண்டர் ஓட்டியவன். பெருஞ்சேரல் இரும்பொறை
- வாகை மரத்தைக் காவல் மரமாகக் கொண்ட நன்னன் அரசனைத் தேய்த்தவன். களங்காய்க்கண்ணி நார்முடிச்சேரல்
- அயிரை தெய்வத்தை வழிபட்டவன் பல்யானைச் செல்கெழு குட்டுவன்
- வேந்தரும் வேளிரும் பணிய நாடாண்டவன். இமயவரம்பன் நெடுஞ்சேரலாதன்
ஆகியோரின் மருகன் (மரபு வழியில் வந்தவன்) இவன்.
# சேரமான் கணைக்கால் இரும்பொறை

**சேரமான் கணைக்கால் இரும்பொறை** சேர அரச மரபைச் சேர்ந்தவர். இவர் சோழன் செங்கணான் என்பவரோடு போரிட்டு அவரால் பிடிக்கப்பட்டுச் சிறையில் அடைக்கபட்டார். சிறையில் வாடிய அவர் ஒருமுறை தாகத்துக்குத் தண்ணீர் கேட்டபோது காவலர் காலந்தாழ்த்திக் கொடுத்ததால் அதனைக் குடிக்க மறுத்து ஒரு செய்யுளைப் பாடிவிட்டு வீழ்ந்ததாக வரலாற்றில் சொல்லப்படுகிறது. அப்போது அவர் தனது நிலைக்கு இரங்கிப் பாடிய இச் செய்யுள் புறநானூற்றின் 74 ஆவது பாடலாக உள்ளது.  

## பாடல்
<small>குழவி இறப்பினும் ஊன்தடி பிறப்பினும்  

ஆள் அன்று என்று வாளில் தப்பார்  

தொடர்படு ஞமலியின் இடர்ப்படுத்து இரீஇய  

கேள் அல் கேளிர் வேளாண் சிறுபதம்  

மதுகை இன்றி வயிற்றுத்தீ தணியத்  

தாம் இரந்து உண்ணும் அளவை  

ஈன்மரோ இவ் உலகத்தானே?</small>  
### அக்கால வழக்கம்
பிறந்த குழந்தை இறந்துவிட்டாலும், பிறக்கும்போதே சதைப் பிண்டமாகப் பிறந்துவிட்டாலும் அந்தப் பிறவிக் குழந்தையை ஆண்மகன் அல்லவென்று எண்ணி அதனை வாளால் காயப்படுத்துவர். இப்போது நான் காயமில்லாமல் வஞ்சகத்தால் பிடிபட்டுக் கிடக்கிறேனே, நான் ஆண்மகன் ஆவேனா?  

அன்றியும் என் வயிற்றுத் தீயைத் தணித்துக்கொள்வதற்காகத் தண்ணீரைக் கேட்டுப் பெற்றிருக்கிறேன். இதனை உண்ணவும் வேண்டுமா? (உண்ணக்கூடாது என்று எண்ணி நீரையும் உண்ணாமல் கிடந்து நா வறண்டு உயிர் நீத்தான்) சங்ககாலத் தண்டனை இவ்வாறு இருந்தது.  

### அருஞ்சொல்
<small>  
:மதுகை = மன வலிமை  
:கேளல் கேளிர் = பகைவர் தந்த உறவாளி (காவலன்)  
:வேளாண் = உதவும் ஆண்மை  
:சிறுபதம் = சிற்றுணவாகிய தண்ணீர்</small>  

## மூன்று பேர்
கணைக்கால் இரும்பொறை என்னும் பெயருடன் மூவேறு காலகட்டங்களில் சேர அரசர்கள் வாழ்ந்ததை முன்னோரின் வரலாற்றுக் குறிப்புகள் தெரிவிக்கின்றன. சோழன் செங்கணான் வரலாற்றை இங்கு ஒப்பிட்டுப் பார்த்துக்கொள்ள வேண்டும்.  
1. சங்ககாலப் புலவனாகவும் காணப்படும் இந்தச் சேர மன்னன் திருப்போர்ப்புறம் என்னுமிடத்தில் சோழன் செங்கணானோடு போரிட்டபோது, சோழனால் சிறைபிடிக்கப்பட்டு, உறையூர்க் குடவாயில் கோட்டத்துச் சிறையில் தன்மான வீரனாய் உயிர் துறந்தவன். புறநானூறு 74 பாடலுக்குத் தரப்பட்டுள்ள குறிப்பு காலம் கி.பி. 125-150. இவன் சங்ககாலச் சேரர்களின் கடைசி அரசன்.
1. களவழி நாற்பது நூலைக் கேட்டு விடுவிக்கப்பட்டவன். கழுமலம் என்னும் ஊரில் போரிட்டவன். காலம் சற்று முன்பின்னாக கி.பி. 400
1. கோயில் கட்டிய கோச்செங்கணான் வரலாற்றோடு குழம்பிக் கிடப்பவன். காலம் சற்று முன்பின்னாக கி.பி. 500

## காண்க
- சங்ககாலத் தண்டனை
# வேலைவாய்ப்பு

**வேலைவாய்ப்பு** என்பது இரு தரப்பினர்களுக்கு இடையே உண்டான ஒரு ஒப்பந்த உடன்படிக்கையாகும். இதில் ஒருவர் முதலாளியாகவும் மற்றொருவர் ஊழியராகவும் இருப்பார்கள். இதனையே வேலைவாய்ப்பு என்று கூறுவர். இதன் முக்கிய காரணம் நிறுவனத்திற்கு இலாபம் ஈட்டுவது ஆகும். ஊழியர்களும் மாதச் சம்பளம் அல்லது தினசரி கூலி பெறுவார்கள். வேலைவாய்ப்பு என்பது ஒருவர் தன் அறிவாற்றல் மற்றும் உடல் உழைப்பை கொண்டு ஊதியம் தேடுவதையே குறிக்கும். அது தன் உள உடல் உழைப்பால் தானே ஊதியம் அல்லது இலாபம் தேடுவதையும் அல்லது மற்றவருக்கு தன் உள மற்றும் உடல் உழைப்பை கொடுத்து ஊதியம் அல்லது கிரயம் பெருவதையும் குறிக்கும்.  

## முதலாளி
முதலாளி எனப்படுவர்கள் பொதுவாக நிறுவனத்தின் உரிமையாளர்கள் என்று கூறலாம். இவர்களின் முக்கிய நோக்கம் நிறுவனத்தை விரிவுப்படுத்துவதும், இலாபம் ஈட்டுவதும் ஆகும். இதனல் அவர்களுக்கும் நல்ல வருமானம் கிடைக்கும். உரிமையாளர்களுக்கு நல்ல வருமானம் கிடைத்தால் இவர்கள் தங்கள் ஊழியர்களுக்கு நல்ல சலுகைகளும் மேலும் சம்பள உயர்வும் கொடுப்பார்கள்.  

## ஊழியர்
ஊழியர் எனப்படுவர்கள் பொதுவாக நிறுவனத்தில் பணிபுரியும் தொழிலாளிகள். இவர்களின் முக்கிய நோக்கம் நிறுவனத்திற்கு இலாபம் ஈட்டிக் கொடுப்பதும் இதன் மூலம் நல்ல சம்பளமும், பதவி உயர்வும் பெறுவதுமாகும்.
# பகா எண் இசீட்டா சார்பியம்

கணிதவியலில் **பகா எண் இசீட்டா சார்பியம்** (*Prime zeta function*) என்பது ரீமன் இசீட்டா சார்பியம் போன்ற ஒரு முடிவிலி கூட்டுத்தொடர் அமைப்பு கொண்ட சார்பியம், ஆனால் இதில் வரும் கூட்டுத் தொடரில் முழு எண்களுக்கு மாறாக பகா எண்கள் வரிசை மட்டும் பயன்படுகின்றன. இது <math>\mathbb{C}</math> -இக்கு நுண்பகுப்பாய்வின களநீட்சி பெற்ற, <math>\Re(s) > 1</math> என்னும் தளத்தில் முற்றும் குவியும் (converge), கீழ்க்காணும் முடிவிலித் தொடர் என வரையறை செய்யப்படுகின்றது:  

<math>P(s)=\sum_{p\,\in\mathrm{\,primes}} \frac{1}{p^s}</math>  

## பகா எண் இசீட்டா சார்பியத்தின் தொகையீடு
(கீழ்க்காணும் ஈடுகோள்களில், primes = பகா எண்கள்)  

<math>\int\sum_{p\,\in\mathrm{\,primes}}\frac{1}{p^s}\;\mathbf{d}s=-\sum_{p\,\in\mathrm{\,primes}}\frac{1}{p^s\log p}+\mathbf{C}</math>  

<math>\int_{1}^{\infty}\sum_{p\,\in\mathrm{\,primes}}\frac{1}{p^s}\;\mathbf{d}s=\sum_{p\,\in\mathrm{\,primes}}\frac{1}{p\log p}</math>
# டிரிழ்ச்லெட் தொடர்

கணிதவியலில் **டிரிழ்ச்லெட் தொடர்** (Dirichlet series) என்பது கீழ்க்காணும் வடிவில் அமைந்த எந்த கணிதத் தொடருக்குமான பெயர் ஆகும்.  

:<math>\sum_{n=1}^{\infty} \frac{a_n}{n^s},</math>  

மேலுள்ளதில் *s* மற்றும் *a*<sub>*n*</sub>,&nbsp; *n* = 1, 2, 3, ... என்பன சிக்கலெண்கள்.  

டிரிழ்ச்லெட் தொடர் எண்கோட்பாட்டுக் கூறாய்வு இயலில் முக்கியப் பங்கு வகிக்கின்றது. ரீமன் இசீட்டா சார்பியம் இந்த டிரிழ்ச்லெட் தொடராகவே அறியப்படுகின்றது. இது போலவே டிரிழ்ச்லெட் எல்-சார்பியங்களும் டிரிழ்ச்லெட் தொடரால் அமைந்தவை. டிரிழ்ச்லெட் தொடர் யோஃகான் பீட்டர் இகுசுட்டாவ் லெயூன் டிரிழ்லெட் (1805-1859) என்னும் டாய்ட்சு கணிதவியலரைப் பெருமைப்படுத்தும் முகமாக சூட்டப்பட்ட பெயர்.  

## எடுத்துக்காட்டுகள்
பெரிதும் அறிந்த டிரிழ்ச்லெட் தொடர்:  

:<math>\zeta(s)=\sum_{n=1}^{\infty} \frac{1}{n^s},</math>  

என்னும் ரீமன் இசீட்டா சார்பியம் ஆகும்.  

மற்றொன்று:  

:<math>\frac{1}{\zeta(s)}=\sum_{n=1}^{\infty} \frac{\mu(n)}{n^s}</math>  

மேலுள்ளதில் μ(*n*) என்பது மோபியசு சார்பியம்&nbsp;(Möbius function). இதுவும் கீழ்க்காணும் மற்ற தொடர்களும், பிற அறிந்த தொடர்களின் மோபியசுத் தலைமாற்றல் (Möbius inversion) மற்றும் டிரிழ்ச்லெட் பிணைவு(Dirichlet convolution) என்னும் கணிதவினைகள் மூலம் பெறக்கூடியது. எடுத்துக்காட்டாக டிரிழ்ச்லெட் எழுச்சி சார்பியம் (Dirichlet character) <math>\scriptstyle\chi(n)</math> என்பது தரப்பட்டால்,  

:<math>\frac{1}{L(\chi,s)}=\sum_{n=1}^{\infty} \frac{\mu(n)\chi(n)}{n^s}</math>  

மேலுள்ளதில் <math>L(\chi,s)</math> என்பது ஒரு டிரிழ்ச்லெட் எல்-சார்பியம்(Dirichlet L-function).  

மற்ற ஈடுகோள்களில் சில:  

:<math>\frac{\zeta(s-1)}{\zeta(s)}=\sum_{n=1}^{\infty}  
\frac{\varphi(n)}{n^s}</math>  

மேலுள்ளதில் φ(*n*) என்பது டோழ்சன்ட் சார்பியம்), மற்றும்  

:<math>\zeta(s) \zeta(s-a)=\sum_{n=1}^{\infty} \frac{\sigma_{a}(n)}{n^s}</math>  

:<math>\frac{\zeta(s)\zeta(s-a)\zeta(s-b)\zeta(s-a-b)}{\zeta(2s-a-b)}  
=\sum_{n=1}^{\infty} \frac{\sigma_a(n)\sigma_b(n)}{n^s}</math>  

மேலுள்ளதில் σ<sub>*a*</sub>(*n*) என்பது வகுஎண் சார்பு. வகு எண் சார்பியங்கள் *d*=σ<sub>0</sub> வரும் மற்ற ஈடுகோள்கள்:  

:<math> \frac{\zeta^3(s)}{\zeta(2s)}=\sum_{n=1}^{\infty}\frac{d(n^2)}{n^s}</math>  

:<math> \frac{\zeta^4(s)}{\zeta(2s)}=\sum_{n=1}^{\infty}\frac{d(n)^2}{n^s}.</math>  

இசீட்டா சார்பியத்தின் மடக்கை:  

:<math>\log \zeta(s)=\sum_{n=2}^\infty \frac{\Lambda(n)}{\log(n)}\,\frac{1}{n^s}</math>  

தளம்: Re(*s*)&nbsp;>&nbsp;1. இதில், <math>\scriptstyle \Lambda(n)</math> என்பது வான் மான்கோல்ட் சார்பியம் (von Mangoldt function). மடக்கை நுண்வகையீடு (logarithmic derivative):  

:<math>\frac {\zeta^\prime(s)}{\zeta(s)} = -\sum_{n=1}^\infty \frac{\Lambda(n)}{n^s}.</math>  

கடைசி இரண்டும் டிரிழ்ச்லெட் தொடர்களின் நுண்வகையீடுகளின் பொதுவான பண்புகளின் சிறப்பு உருப்படிகள்.  

லியோவில் சார்பியம்(Liouville function) <math>\scriptstyle\lambda(n)</math> ஐத் தருவதாகக் கொண்டால், கீழ்க்காணும் சமன்பாட்டைப் பெறலாம்:  

:<math>\frac {\zeta(2s)}{\zeta(s)} = \sum_{n=1}^\infty \frac{\lambda(n)}{n^s}.</math>  

மேலும் ஒரு எடுத்துக்காட்டு இராமனுசன் கூட்டு என்னும் கருத்தைக்கொண்டது:  

:<math>\frac{\sigma_{1-s}(m)}{\zeta(s)}=\sum_{n=1}^\infty\frac{c_n(m)}{n^s}.</math>
# குட்டுவன் கோதை

மற்றும் குட்டுவன் கோதை காசுகள்]]  
**குட்டுவன் கோதை** பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த ஒரு அரசன். இவன் சேர நாட்டின் ஒரு பகுதியான குட்டநாட்டை ஆண்டவன். இவனைக் குறித்த தகவல்கள் சங்கத் தமிழ் இலக்கியமான புறநானூற்றின் மூலமே கிடைக்கின்றது. கோனாட்டு எறிச்சலூர் மாடலன் மதுரைக் குமரனார் என்னும் புலவர் பாடிய பாடல் ஒன்று புறநானூற்றின் 54 ஆம் பாடலாகச் சேர்க்கப்பட்டுள்ளது.  

குராப்பள்ளித் துஞ்சிய பெருந்திருமாவளவன் என்னும் சோழ மன்னனும் இவனும் ஒரே காலத்தில் வாழ்ந்தவர்களாகத் தெரிகிறது.  

புகழ் பெற்ற சேர மன்னனான செங்குட்டுவனின் மகனான குட்டுவன் சேரலும் இவனும் ஒருவனே என்பாரும் உளர். இது பொருந்தாது. குட்டுவன் சேரல் புலவர் பரணருக்குத் தொண்டு செய்ய வழங்கப்பட்டவன். அரசன் அல்லன்.  

புலவர் இவனைக் 'கடுமான் கோதை' எனக் குறிப்பிட்டு இவன் சிறந்த குதிரைவீரன் என்பதையும், பரிசிலர் இவன் கோட்டைக்குள் எளிதாகப் புகலாம், புலிக் குகைக்குள் இடையன் புகமுடியாதது போல மன்னர்கள் நுழையமுடியாது எனக் கூறி, இவனது ஆற்றலையும், கொடைத்திறத்தையும் புலவர் புலப்படுத்துகிறார்.  

;காண்க  
- சேரர் குடிப்பெயர்கள்
# சேரமான் கோட்டம்பலத்துத் துஞ்சிய மாக்கோதை

காசுகள்]]  
**சேரமான் கோட்டம்பலத்துத் துஞ்சிய மாக்கோதை**, இவன் பழந்தமிழ் அரச மரபுகளில் ஒன்றான சேர மரபைச் சேர்ந்த ஒருவன். "மாக்கோதை" என்பது இவன் ஒரு இளவரசன் என்பதைக் குறிப்பதாகச் சொல்லப்படுகிறது. இவனைப் பற்றிய தகவல்கள், சங்க இலக்கியம் மூலமே கிடைக்கிறது. இவனது மனைவி இறந்தபோது இவன் பாடியதாகக் கூறப்படும் பாடல் ஒன்று புறநானூற்றில் 245 ஆம் பாடலாக இடம்பெற்றுள்ளது.  

## செய்தி
இறந்த என் மனைவியின் உடலைச் சுடுகாட்டில் வைத்து எரித்துவிட்டனர். அவளுடன் நானும் தீயில் விழுந்து இறந்திருக்கவேண்டும். அவ்வாறு செய்யாமல் மனத்திண்மையோடு உயிர் வாழ்ந்துகொண்டிருக்கிறேன். இப்படி உயிர் வாழ்வது என்ன பண்பு? ஈனப் பண்பல்லவா?  

:இப்படிச் சொன்னவன் சிலகாலம் உயிர் வாழ்ந்து இறுதியில் கோட்டம்பலம் என்னுமிடத்தில் மனநோயாளியாய் உயிர் துறந்தான்.
# சேரமான் வஞ்சன்

**சேரமான் வஞ்சன்** பழந் தமிழ் அரச மரபுகளில் ஒன்றான சேரர் மரபைச் சேர்ந்தவன். பாயல் என்னும் மலைப் பகுதியை ஆண்ட சிற்றரசன். திருத்தாமனார் என்பவர் பாடிய புறநானூற்றுப் பாடல் ஒன்றின் மூலமே இவன் பற்றிய தகவல்கள் தெரிய வந்துள்ளன. வஞ்சன் என்னும் பெயர் காரணப் பெயராக இருக்கலாம் எனத் தெரிகிறது. இவனது இயற்பெயர் தெரியவரவில்லை.  

புறநானூற்றுப் பாடலின் மூலம் இவ்வரசன், புலவர்களை இன்முகம் காட்டி வரவேற்று அவர்களுக்கு வேண்டியன அளித்துப் பேணும் பண்பு கொண்டவன் எனத் தெரிகிறது.
# கோப்பு பரிமாற்றம்

**கோப்பு பரிமாற்றம்** என்பது ஒரு கணினி வலையமைப்பில் கோப்புக்களை பரிமாறுவதைக் குறிக்கிறது. இதை செயற்படுத்த பல்வேறு நெறிமுறைகள் உண்ணு. பயனரின் பார்வையில் இருந்து கோப்புக்கள் தரவிறக்கப்படுகின்றன, அல்லது தரவேற்றப்படுகின்றன எனப்படும்.  

எ.கா ஒருவர் தனது வலைப்பதிவுப் கோப்புக்களை பகிர அலல்து காட்சிப்படுத்த, அவர் வலை வழங்கிக்கு தனது கோப்புக்களை பதிவேற்ற வேண்டும். இப்படிப்பட்ட பரிமாற்றத்தைச் செய்ய இதற்கான ஒரு மென்பொருள் தேவை. பைல்சில்லா, வின்.எசு.சி.பி போன்றவை கட்டற்றை கோப்பு பரிமாற்றிகள் ஆகும்.
# விக்கிப்பீடியா:முதற்பக்கக் கட்டுரைகள்/ஏப்ரல் 5, 2009


**இராச நாகம்** என்பது தென்கிழக்கு ஆசிய பகுதிகளில் வசிக்கும் ஒரு பாம்பு இனம் ஆகும். நச்சுப்பாம்புகளில் இதுவே உலகில் மிக நீளமானது. சுமா 6.7 மீட்டர் (22 அடி) வரை வளரவல்லது. பொதுவாக அடர்ந்த காட்டுப்பகுதிகளிலேயே வாழும் இந்த வகை பாம்புகள், மற்ற பாம்புகளையே பெரும்பாலும் உணவாகக் கொள்கின்றன. இதன் நஞ்சு ஒரே கடியிலேயே ஒரு மனிதனை கொல்லவல்லது.  

---

**பத்துக் கட்டளைகள்** அல்லது கற்பனைகள் என்பது சமய, மனிதநேய விதிகளின் பட்டியலாகும். இது விவிலியத்தின் படி சீனாய் மலை மீது கடவுளால் கற்பலகைமேல் எழுதி மோசே மூலமாக இசுரவேலருக்கு கொடுக்கப்பட்டது. கற்பனைகள் என்ற சொல் விவிலியத்தில் யாத்திராகமம் 34:28 இல் காணப்படுகிறது. யேம்சு மன்னன் பதிப்பு "பத்துக் கற்பனைகளாகிய உடன்படிக்கை" என்ற பதத்தைப் பாவிக்கையில், விவிலிய இலகு வாசிப்பு பதிப்பு உடன்பயிகை என்ற பதத்தை பாவிக்கிறது. கடவுளை விசுவாசி, அவர் திருப்பெயரை வீணாக உச்சரிக்காதே, அவர் திருநாட்களை பரிசுத்தமாய் அனுசரிக்க மறவாதே, பெற்ரோரைக் கனம்பண்ணு, கொலை செய்யாதே, மோக பாவம் செய்யாதே, களவு செய்யாதே, பொய்சாட்சி செல்லோதே, பிறர் மனையை விரும்பாதே, பிறர் உடைமையை விரும்பாதே ஆகியவை அப் பத்துக் கட்டளைகள் ஆகும்.
# விக்கிப்பீடியா:உங்களுக்குத் தெரியுமா/ஏப்ரல் 5, 2009


- உலகின் மேல் பரப்பில் இருந்து அதன் உள் அகட்டு மையப் பகுதிக்கான (படம்) தூரம் 6,360 கிமீ ஆகும், மனிதர் இதுவரை தோண்டிய அதி கூடிய தூரம் 12 கிமீ ஆகும்.
- 1946 ம் ஆண்டு அறிமுகப்படுத்தப்பட்ட **எனியாக்** உலகின் முதல் இலத்திரனிய, பொதுப் பயன்பாட்டு, எண்மியக் கணினி ஆகும்.
- உலகின் மேல்பரப்பு 70% **நீரால்** (1.4 மில்லியன் கிமீ<sup>3</sup>) ஆனது, இதில் 2.5% மட்டுமே நன்னீர்.
- உலகில் 5% மக்கள்தொகையைக் கொண்ட ஐக்கிய அமெரிக்கா 25% **ஆற்றலை** நுகர்கிறது.
- **நாலாயிரத்திவ்ய பிரபந்தம்** என்பது தமிழில் கிபி 6ம் நூற்றாண்டு முதல் கிபி 9ம் நூற்றாண்டு வரையான காலப்பகுதியில் 12 ஆழ்வார்களால் இயற்றப்பட்ட வைணவ சமயப் பக்திப் பாடல்களின் தொகுப்பு ஆகும்.
# இலக்கணாவத்தை


**இலக்கணாவத்தை** என்பது யாழ்ப்பாண மாவட்டம் வடமராட்சியில் உடுப்பிட்டித் தேர்தல் தொகுதியில் உள்ள ஒரு கிராமம். இது உடுப்பிட்டிச்சந்தியில் இருந்து வடகிழக்காக ஒரு மைல் தொலைவாகவும், வல்வெட்டித்துறையில் இருந்து தென் கிழக்காக ஒன்றரை மைல்கள் தொலைவிலும், பொலிகண்டியில் இருந்து தென்மேற்காக மூன்று மைல்கள் தொலைவாகவும், நெல்லியடியில் இருந்து வடமேற்காக இரண்டு மைல்கள் தொலைவிலும் இருக்கின்றது.  

கிட்டத்தட்ட ஜம்பது குடும்பங்களை கொண்ட இந்தக் கிராமத்தில் கற்பகவிநாயகர் ஆலயம் உள்ளது. இவ்வாலயத்தின் மேற்கு வீதியில் ஒரு ஆலமரம் உள்ளது. இந்த ஆலமரத்தின் கீழ் அதாவது ஆலயத்தின் வடக்கு வீதியில் ஒரு சனசமூக (அறிவகம்) நிலையமும் இருக்கின்றது.  

## வரலாறு
யாழ்ப்பாண வரலாற்றில் சமரபாகு தேவன் என்றவனின் ஆளுகையின் கீழ் இருந்ததால் இது "சமரபாகு தேவன் குறிச்சி" எனவும் அழைக்கப்படுகிறது. காலப்போக்கில் அப்பெயர் மருவல் அடைந்து தற்போது இலக்கணாவத்தை எனும் பெயர் கொண்டு அழைக்கப்படுகிறது.  

## இக்கிராமத்தவர்கள்
இந்தக் கிராமம் பல தேசிய விடுதலைப் போராளிகளை அளித்திருக்கிறது.  

- உடுப்பிட்டியூர் யோகன்
# ஏ. நரசிங்க ராவ்


**ஏ. நரசிங்க ராவ்** (1892 - 1967) ஒரு கணித அறிவியலாளர். நாற்பது ஆண்டுகள் அவர் இந்தியக் கணித வானில் ஒரு சிறந்த ஆசிரியராகவும், பலதரப்பட்ட பொருள்களில் ஆராய்ச்சி செய்த வல்லுனராகவும் திகழ்ந்தார். வடிவவியலில் மிகப்பண்பியப் பொருள்களிலும் சரி, aerodynamics போன்ற பயனியற் கணிதமானாலும் சரி, இரண்டிலும் பரந்தும் ஆழவும் அறிந்தவர். ஆசிரியர்களில் அவர் ஒரு முன்னோடியாகவே கருதப்பட்டார்.  

## பணிகள்

- கணிதப்பேராசிரியர், அண்ணாமலைப் பல்கலைக்கழகம் : இரண்டு பத்தாண்டுகள்
- கணித இயற்பியல் பேராசிரியர், ஆந்திரா பல்கலைக்கழகம்: ஐந்தாண்டுகள்.
- பேராசிரியர், சென்னை தொழில் நுட்பநிறுவனம் (M.I.T.) : பல ஆண்டுகள்.

## கௌரவப்பணிகள்
- 1949-1951: இந்தியக்கணிதக் கழகத்தின் தலைவர் (President).
- 1944-1947: இந்தியக்கணிதக்கழகத்தின் பொருளாளர்.

### 'Mathematics Student' என்ற ஆய்வுப்பத்திரிகை

இந்தியக்கணிதக்கழகத்தின் வெள்ளி விழா நிகழ்ச்சி (1933) யின்போது இப்பத்திரிகை தொடங்கப்பட்டது. அதன் முதல் ஆசிரியர் நரசிங்க ராவ். அப்பொறுப்பை 17 ஆண்டுகள் சுமந்து அதற்கு கணித உலகத்தில் ஒரு நிரந்தரமான் பெயரை ஏற்படுத்தினார்.. புதிய நூல் விமரிசனங்கள், கழகத்தைப் பற்றிய மாதாந்திரத் தகவல்கள், மாநாட்டில் எடுத்துரைக்கப்பட்ட கணித உரைகள், கணிதப் புதிர்கள், புதுப்புது கணித ஆய்வுப்பிரச்சினைகள் முதலிய எல்லா விஷயங்களையும் உள்ளடங்கியது இப்பத்திரிகை. இவைகளுக்கெல்லாம் அடிகோலியவர் நரசிங்க ராவ்.
# காரகாடித்தன்மைச் சுட்டெண்



**காரகாடித்தன்மைச் சுட்டெண்** (*pH*) என்பது ஒரு கரைசலின் தன்மையை அமிலமா அல்லது காரமா என்று குறிப்பதாகும். ஒரு கரைசலின் அமிலக்காரத்தன்மை என்பது அக்கரைசலில் உள்ள ஐதரசன் *(நீர்வளி)* அயனிகளின் அளவினால் தீர்மானிக்கப்படுகிறது.  

காரகாடித்தன்மைச் சுட்டெண்னின் வேதியியல் வரையறை, "ஐதரசன் அயனிகளின் எதிர்மறையான மடக்கை ஆகும்".  

:<math>\mathrm{pH} = - \log_{10} a_ \mbox{H} = \log_{10} \frac{1}{a_ \mbox{H}}</math>  

இங்கு *a*<sub>H</sub> - ஐதரசன் அயனிகள்.  

காரகாடித்தன்மைச் சுட்டெண் 0ல் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25&nbsp;°Cல் 7.0 ஆகும், இதை நடுநிலை என்று அழைக்கப்படுகிறது. ஏதேனும் கரைசலில் 7.0 க்கும் கீழ் அமிலக்காரதன்மை இருந்தால் அக்கரைசல் அமிலமாகவும், அல்லது கரைசலில் 7.0 க்கும் மேல் அமிலக்காரதன்மை இருந்தால் அக்கரைசல் காரமாகவும் கருதப்படுகிறது.  

காரகாடித்தன்மைச் சுட்டெண் கண்டறிதல் மருத்துவம், உயிரியல், வேதியியல், உணவு அறிவியல், சூற்றுப்புறச்சூழல் அறிவியல், கடலியல் போன்ற துறைகளில் மிகவும் அடிப்படையான ஒன்றாகும்.  

## அமிலகாரக் காட்டிகள்
அமிலத்தில் ஒரு நிறத்தையும் காரத்திற்கு வேறொரு நிறத்ததையும் காட்டும் பொருட்கள் அமிலகாரக் காட்டிகள் எனப்படும்.  
### பாசிச்சாயத்தாள் (Litmus)

- நீலப்பாச்சாயத்தாளை சிவப்பாகமாற்றுவது அமிலம்
- சிவப்புப் பாசிச்சாயத்தாளை நீலமாக மாற்றுவது காரம்

### காட்டிப்பதார்த்தங்கள்
| மீதைல் நாவல் | மஞ்சள் | 0.0–2.0 | நீலம் - நாவல் |  |
| --- | --- | --- | --- | --- |
| லியூகோ மலசிற் பச்சை (first transition) | மஞ்சள் | 0.0–2.0 | பச்சை |  |
| லியூகோ மலசிற் பச்சை (second transition) | பச்சை | 11.6–14 | நிறமில்லை |  |
| தைமோல் நீலம் (first transition) | சிவப்பு | 1.2–2.8 | மஞ்சள் |  |
| தைமோல் நீலம்(second transition) | மஞ்சள் | 8.0–9.6 | நீலம் |  |
| மீதைல் மஞ்சள் | சிவப்பு | 2.9–4.0 | மஞ்சள் |  |
| புரொமோ பீனோல் நீலம் | மஞ்சள் | 3.0–4.6 | ஊதா |  |
| காங்கோ சிவப்பு | நீலம் - நாவல் | 3.0–5.0 | சிவப்பு |  |
| மீதைல் செம்மஞ்சள் | சிவப்பு | 3.1–4.4 | செம்மஞ்சள் |  |
| புரோமோ கிறிசோல் பச்சை | மஞ்சள் | 3.8–5.4 | நீலம் |  |
| மீதைல் சிவப்பு | சிவப்பு | 4.4–6.2 | மஞ்சள் |  |
| மீதைல் சிவப்பு | சிவப்பு | 4.5–5.2 | பச்சை |  |
| பாசிச்சாயத்தாள் | சிவப்பு | 4.5–8.3 | நீலம் |  |
| புரோமோ சிறிசோல் ஊதா | மஞ்சள் | 5.2–6.8 | ஊதா |  |
| புரோமோதைமோல் நீலம் | மஞ்சள் | 6.0–7.6 | நீலம் |  |
| பீனோல் சிவப்பு | மஞ்சள் | 6.8–8.4 | சிவப்பு |  |
| நப்தோப்தலின் | செங்கன்னிறம் | 7.3–8.7 | நீலப்பச்சை |  |
| கிறிசோல் சிவப்பு | மஞ்சள் | 7.2–8.8 | செவ்வூதா |  |
| பினோப்தலின் | நிறமிலி | 8.3–10.0 | fuchsia |  |
| பினோப்தலின் | நிறமிலி | 9.3–10.5 | நீலம் |  |
| பாசிச்சாயத்தாள் | சிவப்பு | 4.5-8.3 | நீலம் | } |

## அமில காரக் காட்டிகளாகும் இயற்கைப் பொருட்கள்
1. பாக்குச்சாறு: சுண்ணாம்புடன் சேர்ந்து சிவப்பு நிறமாக மாறுதல்.
1. கறிமஞ்சள்: சவர்க்காரத்துக்கு சிவப்பு நிறமாக மாறுதல்.
1. மருதோண்டி இலைச்சாறு : தேசிப்புளிக்கு சிவப்பாக மாறுதல்
# சனீசுவரன் ஆலயம் திருகோணமலை



**சனீசுவரன் ஆலயம்** இலங்கை, திருகோணமலை நகரத்தின் மடத்தடி என்றழைக்கப்படும் பிரதேசத்தில் ஸ்ரீ கிருஷ்ணன் கோயிலுக்கு எதிரே அமைந்துள்ளது. இவ்வாலயம் 1885 ஆம் ஆண்டளவில் கட்டப்பட்டது.  

வழமையாக ஒவ்வொரு சனிக்கிழமைகளிலும் விசேட வழிபாடு நடைபெறும். இவ்வாலயத்தில் புரட்டாதி மாதத்தில் பெருந்திரளான பக்தர்களுடன் புரட்டாதிச் சனீஸ்வர விரதம் சிறப்பாக அனுஸ்டிக்கப்படும். இவ்வாலய தலவிருட்சமாக தாண்டி மரம் கொள்ளப்படுகிறது.  

திருகோணமலையில் நிறைய ஆலயங்கள் இருந்தாலும் சனீஸ்வரனுக்குத் தனியாக அமைக்கப்பட்டிருக்கும் ஆலயம் இதுவொன்றுதான். இலங்கையிலுள்ள ஒரேயொரு சனீவரன் ஆலயம் இதுவெனக் கருதப்படுகிறது. இந்தியாவில் சனீஸ்வரனை பிரத்தியோகமாக வழிபடும் தலம் திருநள்ளாறு. நளன் சனிபகவானிடமிருந்து விடுபட்ட இடமாக கருதப்படும் இங்கு சனீஸ்வரனுக்குத் தனியான சன்னிதி உண்டு.
# லியோவில் சார்பியம்

**லியோவில் சார்பியம்** (Liouville function) என்பது சோசப்பு லியோவில் (1809-1882) என்னும் பிரான்சிய கணிதவியலரைப் பெருமைப்படுத்தும் முகமாக சூட்டப்பட்ட ஒரு முக்கியமான எண்கணிதக்கோட்பாட்டு சார்பியம். லியோவில் சார்பியம் பொதுவாக λ(*n*) என்று குறிக்கப்பெறும் (லாம்டா (λ) என்னும் கிரேக்க எழுத்து லியோவில் என்னும் பெயரின் முதல் எழுத்தொலியை குறிப்பதாக அமைந்தது).  

*n* என்பது நேர்ம முழு எண்ணாக இருந்தால், λ(*n*) என்பது கீழ்க்காணுமாறு வரையறை செய்யப்படும்:  

:<math>\lambda(n) = (-1)^{\Omega(n)},\,\! </math>  

மேலுள்ளதில் &Omega;(*n*) என்பது n இன் பகா எண் காரணிகளின் *பன்முறையாக எண்ணப்படும்* எண்ணிக்கை .  

Ω(*n*) கூட்டுகை சார்பியம் ஆகையால், λ பெருக்குகை சார்பியமாகும். Ω(1) = 0 என்று உள்ளதால் λ(1) = 1. லியோவில் சார்பியம் கீழ்க்காணும் ஈடுண்மை கொள்ளும்:  

:<math>\sum_{d|n}\lambda(d)=1\,\! </math> *n* என்பது சதுர எண் ஆக இருந்தால்  
:<math>\sum_{d|n}\lambda(d)=0\,\! </math> மற்றபடி  

## தொடர்கள்
லியோவில் சார்பியத்துக்கான டிரிழ்ச்லெட் தொடர், ரீமன் இசீட்டா சார்பியத்தைத் தருகின்றது:  

:<math>\frac{\zeta(2s)}{\zeta(s)} = \sum_{n=1}^\infty \frac{\lambda(n)}{n^s}.</math>  

லியோவில் சார்பியத்துக்கான லாம்பர்ட் தொடர்:  

:<math>\sum_{n=1}^\infty \frac{\lambda(n)q^n}{1-q^n} =  
\sum_{n=1}^\infty q^{n^2} =  
\frac{1}{2}\(\vartheta_3(q)-1\),</math>  

மேலுள்ளதில் <math>\vartheta_3(q)</math> என்பது யாக்கோபி தேட்டா சார்பியம்(Jacobi theta function).  

## கணித ஊகங்கள்

1919 இல் சியார்ச் போல்யா (George Pólya), முன்னிட்டு இன்று போல்யா ஊகம் என்று அறியப்படும் நிறுவப்படாத ஒரு கணிதக் கூற்றை முன்வைத்தார். அதன் படி:  

: <math>L(n) = \sum_{k=1}^n \lambda(k) \leq 0 </math>  

*n*&nbsp;>&nbsp;1 என்பதற்கு. ஆனால் இது தவறு என்று உறுதியாயிற்று. தவறு என்று காட்டத் தேவையான மிக சிறிய எதிர்மறை எடுத்துக்காட்டு *n*&nbsp;=&nbsp;906150257 என்பதனை மினோரு டனாக்கா (Minoru Tanaka) என்பவர் 1980 இல் முன்வைத்தார். *L*(*n*) இன் (கூட்டல்-கழித்தல்) குறி முடிவிலி தடவையாக மாறுமா என்பது தெரியவில்லை.  

## உசாத்துணை நூல்கள்
1. Polya, G., *Verschiedene Bemerkungen zur Zahlentheorie.* Jahresbericht der deutschen Math.-Vereinigung 28 (1919), 31&ndash;40.
1. Haselgrove, C.B. *A disproof of a conjecture of Polya.* Mathematika 5 (1958), 141&ndash;145.
1. Lehman, R., *On Liouville's function.* Math. Comp. 14 (1960), 311&ndash;320.
1. M. Tanaka, *A Numerical Investigation on Cumulative Sum of the Liouville Function.* Tokyo Journal of Mathematics **3**, 187&ndash;189, (1980).
1. 
1.
# ஒன்பதாம் திருமுறை


**ஒன்பதாம் திருமுறை** என்பது சைவத் திருமுறைகள் வைப்பினிலே திருமாளிகைத் தேவர் உட்பட 9 பேர் பாடிய பாடல்களை உள்ளடக்கிக்கொண்டுள்ளது. இதில் 303 பாடல்கள் அடங்கியுள்ளன..இத் திருமுறையிலுள்ள பாடல்கள் **திருவிசைப்பா**, **திருப்பல்லாண்டு** என இரண்டு வகையாகப் பார்க்கப்படுகின்றன.  

ஒன்பதாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 14 ஆகும். அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க:  
1. சிதம்பரம் -16
1. கங்கைகொண்ட சோழேச்சரம் - 1
1. திருக்களந்தை ஆதித்தேச்சரம் - 1
1. திருக்கீழ்க்கோட்டூர் மணியம்பலம் - 1
1. திருமுகத்தலை - 1
1. திரைலோக்கிய சுந்தரம் - 1
1. திருப்பூவணம் - 1
1. திருச்சாட்டியக்குடி - 1
1. தஞ்சை பெருங்கோவில் - 1
1. திருவிடைமருதூர் - 1
1. திருவாரூர் -1
1. திருவீழிமிழழை - 1
1. திருவாவடுதுறை - 1
1. திருவிடைக்கழி - 1

## பதிகங்களும் பாடலாசிரியர்களும் பாடல்களும்
  - திருவிசைப்பா:
    - திருமாளிகைத் தேவர் - 45
    - சேந்தனார் - 47
    - கருவூர்த் தேவர் - 105
    - பூந்துருத்தி நம்பிகாடநம்பி - 12
    - கண்டராதித்தர் - 10
    - வேணாட்டடிகள் - 10
    - திருவாலியமுதனார் - 42
    - புருடோத்தம நம்பி - 22
    - சேதிராயர்
  - திருப்பல்லாண்டு:
    - சேந்தனார் - 10

## சிறு குறிப்புகள்
- திருமுறை வைப்புக்களில் மிக குறைவான பாடல்களை(301) உடையது இத் திருமுறையாகும்.
- கருவூர்த்தேவர் என்பவரே அதிகளவான பாடல்களைப் பாடியுள்ளார்.
- சேதிராசர், கண்டராதித்தர், வேணாட்டடிகள் ஆகியோர் மிக குறைவான பாடல்களை பாடியுள்ளனர்.
- தஞ்சை பெரும்கோவில்,கங்கை கொண்ட சோழேச்சரம் ஆகிய பிற்கால சோழர் கட்டிய கோவில்கள் பற்றியும் பாடப்பட்ட பதிகம் இத் திருமுறையினுள் உள்ளது.

## உசாவு துணை நூல்
- ***சைவ சமயக் கலைக் களஞ்சியம்(தோத்திரமும் சாத்திரமும்)***- முனைவர்.சிவ.திருச்சிற்றம்பலம்.